el el el el el el el el el el el el el el el el el el el el el el el el el el el ca el el el el el el el el el el el el el el el el el el el el el el el el el el el el el el el el el el el el el fr el fr de el el el el el el el el el el el el el el el
Ο Δημήτριος Δούκας Κομνηνός Κουτρούλης Ἄγγελος (πέθανε μετά το 1304) ήταν ο τρίτος γιος του Δεσπότη της Ηπείρου Μιχαήλ Β΄ Κομνηνού Δούκα με την νόμιμη σύζυγο του Αγία Θεοδώρα της Άρτας, μεγαλύτερος αδελφός του ήταν ο διάδοχος του πατέρα του Νικηφόρος Α΄ Κομνηνός Δούκας.[1] Άλλαξε το όνομά του σε Μιχαήλ και αποκαλείται από τις πηγές ως "Κουτρούλης". Παντρεύτηκε την Άννα Παλαιολογίνα (1278), κόρη του Βυζαντινού αυτοκράτορα Μιχαήλ Η΄ και δέχτηκε από τον πεθερό του τον τίτλο του "Δεσπότη".[2][3]
Δημήτριος (Μιχαήλ) Κομνηνός Δούκας ο Κουτρούλης
Μιχαήλ Β΄ Κομνηνός Δούκας και Αγία Θεοδώρα της Άρτας
Πολέμησε στο πλευρό των Βυζαντινών εναντίον του Βασιλιά της Νεαπόλεως Καρόλου του Ανδεγαυού, διακρίθηκε στην πολιορκία του Μπεράτ (1280 - 1281) και εναντίον των Αλανών (1300).[2] Ο κουνιάδος του Ανδρόνικος Β' Παλαιολόγος τον κατηγόρησε αργότερα για συνωμοσία σε βάρος του, φυλακίστηκε (1304) και στην συνέχεια εξαφανίστηκε από τις πηγές.[2]
Με την πρώτη του σύζυγο Άννα Παλαιολογίνα απέκτησε :
Κωνσταντίνος Παλαιολόγος Άγγελος (πέθανε το 1345) που είχε τέκνα:
Ευδοκία Παλαιολογίνα Αγγελίνα, παντρεύτηκε τον Δημήτριο Τσαμπλάκωνα, μεγάλο στρατοπεδάρχη
Ανδρόνικος Παλαιολόγος Άγγελος, νυμφεύτηκε μία κόρη του Αλεξίου Απόκαυκου, μεγάλου δουκός
Ανδρόνικος Άγγελος Παλαιολόγος (1282 - 1328), νυμφεύτηκε μία κόρη του Γεωργίου Κοκάλα και είχε κόρη την:
Άννα Αγγελίνα (πέθανε το 1355), παντρεύτηκε σε πρώτο γάμο τον Ιωάννη Β΄ Ορσίνι κόμη της Κεφαλληνίας και σε δεύτερο γάμο τον Ιβάν των Στρατσιμίρ, αδελφό του Ιβάν Αλεξάνταρ ηγεμόνα των Βουλγάρων
Με την δεύτερη σύζυγο του Άννα Τέρτερ, κόρη του τσάρου της Βουλγαρίας Γεωργίου Τέρτερ Α΄ απέκτησε και άλλα παιδιά ανάμεσα στα οποία μια κόρη που παντρεύτηκε τον Αλέξιο Ραούλ.[2]
↑ "Prosopographisches Lexikon der Palaiologenzeit", 220 Ἄγγελος, Μιχαήλ ΙΙ. ∆ούκας Κομνηνός.
↑ 2,0 2,1 2,2 2,3 "Prosopographisches Lexikon der Palaiologenzeit", 193. Ἄγγελος, ∆ημήτριος (Μιχαήλ) ∆ούκας Κομνηνός Κουτρούλης.
↑ Guilland, Rodolphe (1959), σ. 76.
Guilland, Rodolphe (1959). "Recherches sur l'histoire administrative de l'Empire byzantin: Le despote, δεσπότης". Revue des études byzantines (in French).
Trapp, Erich; Beyer, Hans-Veit; Walther, Rainer; Sturm-Schnabl, Katja; Kislinger, Ewald; Leontiadis, Ioannis; Kaplaneres, Sokrates (1976–1996). Prosopographisches Lexikon der Palaiologenzeit (Γερμανικά)
Στο λήμμα αυτό έχει ενσωματωθεί κείμενο από το λήμμα Demetrios Doukas Komnenos Koutroules της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).